## Naredba o homologaciji retrovizora i motornih vozila u pogledu ugradbe retrovizora

### NN 141/1998 (27.10.1998.), Naredba o homologaciji retrovizora i motornih vozila u pogledu ugradbe retrovizora

# DRŽAVNI ZAVOD ZA NORMIZACIJU I MJERITELJSTVO

Temeljem članka 13. stavak 2., članka 17. stavak 2. i članka 23. stavak
4. Zakona o normizaciji ("Narodne novine" broj 55/96) ravnatelj
Državnog zavoda za normizaciju i mjeriteljstvo donosi

## **NAREDBU**

### **O HOMOLOGACIJI RETROVIZORA I MOTORNIH VOZILA U POGLEDU UGRADBE RETROVIZORA**

I. PODRUČJE PRIMJENE

1. Motorna vozila i njihovi retrovizori moraju biti homologirani sukladno
ovoj naredbi.

2. Ova naredba odnosi se na:

a) retrovizore namijenjene ugradnji na vozila kategorija M i N te na
sva druga motorna vozila koja imaju manje od četiri kotača i koja su opremljena
s nadogradnjom, koja djelomično ili potpuno okružuje vozača

b) ugradnju retrovizora na motorna vozila kategorija M i N i na motorna
vozila koja imaju manje od četiri kotača i koja su opremljena s nadogradnjom
koja djelomično ili potpuno okružuje vozača.

II. ZAHTJEVI ZA RETROVIZORE

3.*Opći zahtjevi*

3.1. Svi retrovizori moraju biti namjestivi.

3.2. Rub zrcalne površine mora se nalaziti unutar zaštitnog kućišta
(držača, i sl.) čiji obod mora imati vrijednost "c"ł2.5
mm u svakoj točki i svim smjerovima. Ako se zrcalna površina izdiže iznad
zaštitnog kućišta, polumjer zakrivljenosti "c" ruba ovog dijela
koji je izdignut ne smije biti manji od 2,5 mm i mora se vraćati u zaštitno
kućište djelovanjem sile od 50 N u točki gdje je najviše izdignut (u odnosu
na zaštitno kućište) i u vodoravnom smjeru, približno usporednom uzduženoj
simetrali vozila.

3.3. Kada je retrovizor pričvršćen na ravnoj površini, svi dijelovi,
neovisno o mogućem (namjestivom) položaju retrovizora, uključujući i dijelove
koji su ostali pričvršćeni na zaštitno kućište, nakon testa iz točke 8.2.
Pravilnika ECE R 46.01, a koji se mogu dodirnuti s kuglom promjera (165
mm kod unutarnjeg, ili 100 mm kod vanjskog retrovizora), moraju imati polumjer
zakrivljenosti "c", veći od 2.5 mm.

3.3.1. Rubovi rupa (za pričvršćenje) ili upuštenja koji su uži od 12
mm izuzeti su od zahtijevanih polumjera iz točke 3.3. pod uvjetom da su
tupi (bez oštrih rubova).

3.4. Nosač (držač) retrovizora na vozilu mora biti izveden tako da (zamišljeni)
valjak polumjera 50 mm čije osi (ili jedna od osi) čini i os rotacije oko
koje se vrši otklon retrovizora u pravcu mogućeg udarca, prolazi bar kroz
dio površine na koju je nosač retrovizora pričvršćen.

3.5. Ako su dijelovi vanjskog retrovizora koji se spominju u točkama
3.2 i 3.3, načinjeni od materijala tvrdoće manje od 60 Shore A, tada su
izuzeti od navedenih zahtjeva.

3.6. Ako su dijelovi unutarnjeg retrovizora koji se spominju u točkama
3.2 i 3.3. načinjeni od mekog materijala tvrdoće manje od 50 Shore A, pričvršćeni
na krut nosač, zahtjevi iz točaka 4.2. i 4.3. odnose se samo na nosač.

4. *Posebni zahtjevi*

4.1. Dimenzije

4.1.1. **Unutarnji retrovizori (Klasa I)**

Dimenzije zrcalne površine moraju biti takve da je u nju moguće upisati
pravokutnik čija je jedna stranica duljine 4 cm, a druga duljine "a".
![](dodaci/1998/1734-01.gif)

4.1.2. **Vanjski retrovizori (Klasa II i III)**

4.1.2.1. Dimenzije zrcala moraju biti takve da je u njega moguće upisati:

4.1.2.1.1. pravokutnik visine 4 cm i baze duljine u centimetrima, "a"
i

4.1.2.1.2. isječak usporedan visini pravokutnika duljine u centimetrima,
"b".

4.1.2.2. Najmanje vrijednosti "a" i "b" prikazane
su u tablici.

|  |  |  |  |
| --- | --- | --- | --- |
| Klasa    retro-      vizora | Kategorija vozila za    koja su konstruirani       retrovizori | a | b |
| II | M2, M3, N2 i N3 | ![](dodaci/1998/1734-02.gif) | 20 |
| III | M1, i N1   N3(kad se primjenjuju   propisi iz točke 6.2.1.3.   Pravilnika ECE R 46.01) | ![](dodaci/1998/1734-03.gif) | 7 |

4.1.3. **"Širokokutni" vanjski retrovizor (Klasa IV)**

Zrcalna površina mora biti jednostavnog oblika, a dimenzije moraju omogućiti
vidno polje određeno u točki 16.5.4. Pravilnika ECE R 46.01.

4.1.4. **"Blizinski" vanjski retrovizor (Klasa V)**

Zrcalna površina mora biti jednostavnog oblika, a dimenzije moraju omogućiti
vidno polje određeno u točki 16.5.5. Pravilnika ECE R 46.01.

4.2. **Zrcalna površina i koeficijent refleksije**

4.2.1. Zrcalna površina retrovizora mora biti ravna ili konveksna

4.2.2. Razlike između polumjera zakrivljenosti

4.2.2.1. Razlika između ri ili rži i rp kod svake referencijalne točke
ne smije prelaziti 0.15 r.

4.2.2.2. Razlika između polumjera zakrivljenosti (rp1, rp2 i rp3) i
r ne smije prijeći 0.15 r.

4.2.2.3. Kada "r" nije manji od 3.000 mm, vrijednost od 0,15
r određenih u točkama 4.2.2.1. i 4.2.2.2. se mijenjaju u 0,25 r.

4.2.3. Vrijednost "r" ne smije biti manja od:

4.2.3.1. 1.200 mm za unutarnje retrovizore (Klase I) i "glavne"
vanjske retrovizore (Klasa III).

4.2.3.2. 1.800 mm za "glavne" retrovizore Klase II

4.2.3.3. 400 mm za "širokokutne" vanjske retrovizore (Klasa
IV) i "blizinske" vanjske retrovizore (Klasa V).

4.2.4. Vrijednost uobičajenog koeficijenta refleksije, određenog prema
metodi opisanoj u dodatku 5 Pravilnika ECE R 46.01, ne smije biti manja
od 40%. Ako zrcalo ima dva položaja ("dnevni" i "noćni"),
"dnevni" položaj treba omogućiti prepoznatljivost boja signalizacije
koja se upotrebljavaju u cestovnom prometu. Vrijednosti uobičajenog koeficijenta
refleksije u "noćnom" položaju ne smiju biti manje od 4%

4.2.5. Zrcalna površina treba zadržati svojstva definirana u točki 4.2.4.
i kod duljeg izlaganja nepovoljnim vremenskim uvjetima (u uobičajenim uvjetima
uporabe).

III. ZAHTJEVI ZA UGRADBU RETROVIZORA

5. Vozilo mora udovoljavati sljedećim zahtjevima:

5.1. Retrovizori ugrađeni na vozilo moraju biti homologirani prema ovoj
naredbi.

5.2. Retrovizori moraju biti nepomično učvršćeni tako da ne mijenjaju
značajno vidno polje, odnosno da se ne tresu toliko da kod vozača izazovu
zabunu kod primanja odraza.

Ovi zahtjevi moraju biti zadovoljeni sve do 80% predviđene najveće brzine
vozila, ali ne iznad 150 km/h.

6. Broj, položaj, namještanje i vidno polje retrovizora moraju udovoljavati
zahtjevima točaka 16.2 do 16.5 Pravilnika ECE R 46.01.

IV. ISPITIVANJE VOZILA

7. Ispitivanje vozila u smislu ove naredbe može provoditi samo ovlašteni
laboratorij, prema zahtjevima Pravilnika broj 46 Ekonomskog povjerenstva
Ujedinjenih naroda za Europu s izmjenama i dopunama koje su stupile na
snagu zaključno 27. kolovoza 1996.,1 koji je dodatak Ženevskom
sporazumu iz 1958. o prihvaćanju jednakih uvjeta za homologaciju i uzajamno
priznavanje homologacije opreme i dijelova motornih vozila (u daljnjem
tekstu: Pravilnik ECE R 46.01).

8. Pravilnik ECE R 46.01 u izvorniku dostupan je u Normoteci Državnog
zavoda za normizaciju i mjeriteljstvo.

V. HOMOLOGACIJA VOZILA

9. Državni zavod za normizaciju i mjeriteljstvo vrši homologaciju vozila
u smislu ove naredbe prema Pravilniku ECE R 46.01.

VI. PROVJERA SUKLADNOSTI

10. Provjera sukladnosti vozila sa zahtjevima ove naredbe provodi se
prema postupku koji je propisan Pravilnikom o homologaciji vozila ("Narodne
novine" broj 82/96, 107/96, 79/97 i 132/97).

VII. PRIMJENA

11. Ova naredba stupa na snagu danom objave u "Narodnim novinama",
a primjenjivat će se:

- od 1. siječnja 1999. za homologaciju tipa vozila

- od 1. travnja 1999. za sva vozila koja se prvi put registriraju u
Republici Hrvatskoj

12. Kod provjere sukladnosti vozila prihvaćaju se retrovizori koji su
homologirani prema Pravilniku ECE R 46.00.
\_\_\_\_\_\_\_\_\_
(1) ECE dokumenti u kojima je objavljen tekst
pravilnika:
E/ECE/324 - E/ECE/TRANS/505Rev. 1/Add. 45/Rev. 1 (Preradba 1, stupio na
snagu 5. listopada 1987.)
E/ECE/324 – E/ECE/TRANS/505Rev. 1/Add. 45/Rev. 1/Ammend. 1 (Dopuna 1, stupio
na snagu 27. kolovoza 1996.)

Klasa: 011-02/98-02/23
Urbroj: 558-04/7-98-1
Zagreb, 1. rujna 1998.

Ravnatelj
Državnog zavoda za normizaciju i mjeriteljstvo
**dr. sc. Jakša Topić, dipl. ing.,** v. r.

Naredba, NN 141/1998-1734
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)